CELEX: 62012TN0147
Language: et
Date: 2012-03-30 00:00:00
Title: Kohtuasi T-147/12: 30. märtsil 2012 esitatud hagi — Wünsche Handelsgesellschaft International versus komisjon

9.6.2012   
            
            
               ET
            
            
               Euroopa Liidu Teataja
            
            
               C 165/29
            
         30. märtsil 2012 esitatud hagi — Wünsche Handelsgesellschaft International versus komisjon
   (Kohtuasi T-147/12)
   2012/C 165/50
   Kohtumenetluse keel: saksa
   
      Pooled
   
   
      Hageja: Wünsche Handelsgesellschaft International mbH & Co KG (Hamburg, Saksamaa) (esindajad: advokaadid K. Landry ja G. Schwendinger)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 16. septembri 2011. aasta otsus REM 02/09 (K(2011) 6393 lõplik);
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hageja palub tühistada komisjoni 16. septembri 2011. aasta otsus REM 02/09 (K(2011) 6393 lõplik), milles tehti kindlaks, et õigustatud ei ole vähendada imporditollimaksu konkreetsel juhul, mil hageja importis seenekonserve liigist Agaricus päritoluriigist Hiinast aastatel 2004 ja 2006.
   Hagiavalduses tugineb hageja järgmistele väidetele.
   
               1.
            
            
               Tolliseadustiku artikli 220 lõike 2 punkti b rikkumine
               
                           —
                        
                        
                           Hageja kahtleb komisjoni hinnangus, et käesoleval juhul on tegemist Saksa tolliasutuste veaga.
                        
                     
                           —
                        
                        
                           Vähemalt ei näe hageja (võimalikku) viga. Heausksele ja kogenud hagejale ei saa ette heita hoolsusnõuete eiramist. Ta võib keeruka õigusliku olukorra ning Saksa ametiasutuste pikaajalise praktika tõttu tugineda õiguspärasele ootusele.
                        
                     
         
               2.
            
            
               Tolliseadustiku artikli 239 rikkumine
               
                           —
                        
                        
                           Komisjon rikkus formaalselt õigusnormi, kui ta keeldus üksnes viitega tolliseadustiku artikli 220 lõike 2 punktile b ilma igasuguse eraldi kontrollita ka imporditollimaksu vähendamisest tolliseadustiku artikli 239 alusel.
                        
                     
                           —
                        
                        
                           Lisaks rikkus komisjon ka sisuliselt õigusnormi, kuna ta jättis tähelepanuta, et käesolevas asjas on tegemist „eriliste asjaoludega” tolliseadustiku artikli 239 tähenduses ja täidetud on selle sätte alusel tollimaksu vähendamise tingimused.
                        
                     
         
               3.
            
            
               Õiguse üldpõhimõtete rikkumine
               Hageja heidab komisjonile lisaks ette, et vaidlustatud otsuses rikutakse esmasest õigusest tulenevaid õiguspärase ootuse kaitse, proportsionaalsuse, hea halduse ja võrdse kohtlemise põhimõtteid.